Public procurement notice: Contract Award Notice
Published: 2023-01-06
Buyer: Turun kaupunki
Country: FI
Contract type: Services
Procedure: Open procedure
CPV classification: 85130000: Dental practice services
Estimated value: 1400000 EUR

Technical requirements: Turun kaupungin Konsernihallinnon Hankintapalvelut kilpailutti hyvinvoinnin palvelukokonaisuuden toimeksiannosta suun terveydenhuollon ostopalvelut ajalle 1.12.2022 (tavoite) - 30.11.2024 sekä mahdolliset optiot 1.12.2024 - 30.11.2025 ja 1.12.2025 - 30.11.2026.
Hankinnan kohteena oli ostaa hammaslääkäripalveluja ostopalveluna hyvinvoinnin palvelukokonaisuudelle.  Hammaslääkäri- ja hammashoitajatyövoimaa hankittiin iltavastaanottojen resursoimiseksi arkisin sekä hoitovelan purkamiseen omassa toiminnassa arkisin sekä lauantaisin.
Lisäksi hankittiin hammaslääkäripalveluja Turun kaupungin henkilöresurssiosuuden kattamiseksi Turun yliopistollisen keskussairaalan koordinoiman virka-ajan ulkopuoliseen alueelliseen päivystysvastaanottoon.
Palveluntuottajan on sitouduttava toimittamaan Tilaajan käyttöön kaksi hammaslääkäriä ja kaksi hammashoitajaa (optiona) työvoima, jotka työskentelevät arkipäivisin Tilaajan toimitiloissa arviolta 2-4 päivänä viikossa. Työaika sijoittuu arkena (ma-to) klo 16-21, lauantaina 8-15 välillä tehtäväksi.
Ostettavan palvelun kokonaistuntimäärä tarkentuu palvelun alkaessa ja hankintapäätöksen perusteella. Lautakunnalle tullaan ehdottamaan, että työtunteja keskitetään pidempään työrupeamaan kahtena päivänä työvoiman saatavuuden helpottamiseksi.  Työvoimatarpeesta tullaan ilmoittamaan palveluntuottajalle viimeistään yksi (1) kuukausi ennen toimeksiannon alkamista. Työvoimaa tulee olla saatavilla ympärivuotisesti kesäsulkuaikaa (yleensä 6 viikkoa juhannuksesta elokuun alkuun) lukuun ottamatta, mutta kesäsulun työvuoroja voidaan sijoittaa muuhun ajankohtaan erillisesti sopien palveluntuottajan kanssa.
Palvelut tuotetaan Tilaajan tiloissa käyttäen toimipisteen työvaatteita, välineistöä, materiaaleja, oheislaitteita ja kalusteita. Tilaaja osoittaa palvelulle tilat. Palvelu tuotetaan Keskushammashoitolassa, mutta muutokset ovat mahdollisia sopimuskautena. Palveluntuottajan henkilökunta sitoutuu noudattamaan Tilaajan omassa toiminnassa kulloinkin käytössä olevia toimintamalleja ja ohjeita, jotka ohjaavat mm. ajanvarausta, potilaan hoitoa, kirjaamista ja laskutusta. Hammashoitajan työhön kuuluu mm. hoitohuoneen avaus ja sulkeminen, siisteys, asianmukainen huolto. Tilaaja vastaa siitä, että hoitohuoneet ovat varusteltuja ja täydennettyjä työvuoroon. Työ on suunniteltu kohdennettavaksi aikuisten perushammashoitoon (mm. palvelusetelitutkimuksen ja hoitosuunnitelman mukaisesti tehtävään hoitoon ja toimenpiteisiin, joiden hoito voidaan toteuttaa yhdellä vastaanottokäynnillä ilman jatkohoidon tarvetta (esim. lohkeamat).
Toimintaan voidaan myös ohjata peruutusajoille tai omaa toimintaa tukemaan terveyskeskuksen kiireellisiä- tai päivystyskäyntejä. Lisäksi voidaan toteuttaa tutkimuksia ja niihin liittyviä hoitoja. Äkillisen resurssivajeen korvaamiseksi ostettavat palvelut ovat terveyskeskushammaslääkärin työnkuvan mukaisista perushammashoidon tehtäviä, jossa potilaiden ajanvaraukset ovat jo valmiit.  Omaan toimintaan hankittavat palvelut eivät sisällä erikoishammaslääkäritasoista suun terveydenhoitoa. Tilaaja luo palvelun ajanvarauskirjat ja niiden rakenteen käytössä olevaan potilastietojärjestelmään (WinHIT).
Virka-ajan ulkopuolinen alueellinen keskitetty päivystys perustuu terveydenhuoltolakiin (1326/2010) sekä asetukseen kiireellisen hoidon perusteista sekä erikoisalakohtaisista edellytyksistä (583/2017) ja asetukseen erikoissairaanhoidon työnjaosta ja eräiden tehtävien keskittämisestä (582/2017).  Alueellista päivystystä koordinoi TYKS ja henkilöstö päivystykseen järjestetään kuntien yhteistyönä ja jatkossa, 1.1.2023 alkaen V-S Hyvinvointialueen suun terveydenhuollon toimesta. Palvelu tuotetaan TYKS T-sairaalassa ja vuosittainen vuorojen lukumäärä ja ajankohdat ovat sidoksissa hyvinvointialueen päivystystoimintaan. Tämän hankinnan piirissä on ollut n 95 iltavuoroa sekä 43 viikonloppu tai pyhäpäivävuoroa, mutta muutokset ovat todennäköisiä/mahdollisia. Toiminnassa ja työvuoroilla hoidetaan koko tulevan hyvinvointialueen väestöä. Toimintaa on arki-iltaisin (klo 16–21) sekä lauantaisin, sunnuntaisin ja arkipyhinä (klo 9.30–21). Työvuoron toteutuva pituus on riippuvainen kyseisenä ajankohtana hoidon tarpeen arvion perusteella päivystyksellistä hoitoa tarvitsevien potilaiden määrästä.
Päivystysvuoroon tarvitaan kerrallaan pääsääntöisesti yhden hammaslääkäri-hammashoitaja työparin työpanos, mutta tarpeen vaatiessa (esim. säännöllisesti esiintyvä suuri potilaspaine viikonloppuisin, arki-pyhinä tai pyhäpäivävuoroina) palveluntuottaja tai tilaaja voi jakaa viikonloppu tai pyhäpäivävuoron kahteen työvuoroon (esim. aamuvuoroon ja iltavuoroon). Palveluntuottajan on huolehdittava riittävästä varahenkilöjärjestelmästä yllättävien ja äkillisten poissaolojen varalta, sillä palvelussa on oltava aina 100 % toimitusvarmuus. Alueellisessa päivystyksessä hammaslääkärin työparina toimii hammashoitaja.
Hammashoitajien työaika on puoli tuntia hammaslääkärityöaikaa pidempi (arkipäivisin klo 16–21.30 sekä arkipyhinä ja viikonloppuisin klo 9.30–21.30) huoneen toimintakuntoon saattamisen ja instrumenttihuollosta huolehtimisen takia.  Palvelut tuotetaan TYKS:n tiloissa käyttäen toimipisteen työvaatteita, välineistöä, materiaaleja, oheislaitteita ja kalusteita.
Alueellinen hammaslääkäripäivystys on tarkoitettu välttämätöntä päivystyksellistä hampaiden ja suun hoitoa tarvitseville. Työ kattaa potilaan tarvitsemat tutkimukset ja toimenpiteet sekä kirjaukset. Työn tekemisen edellytys on hyvä päivystysosaaminen ja aikaisempi päivystyskokemus kriteereiden mukaisesti. hoidon tarpeen arviosta ja ajanvarauksesta huolehtii pääsääntöisesti alueellisen päivystyksen henkilökunta. Toiminnassa tulee huolehtia hoidon riittävästä tasosta ja myös siitä, että kaikki päivystykseen hyväksytyt potilaat saadaan hoidettua, vaikka se johtaisi työajan pidentymiseen. Kirjaukset tehdään annetun ohjeistuksen mukaisesti alueellisessa päivystyksessä käytössä olevaan potilastietojärjestelmään. Palveluntuottaja vastaa yleisesti työntekijöiden perehdytyksestä, mutta päivystyksestä vastaava TYKS suuhygienisti ja/tai hoitaja huolehtii toimipaikan ohjeistuksien tietoon saattamisesta työntekijöille.
Tilaaja pidättää oikeuden työvuorojen muutoksiin TYKS ja V-S HVA muutosten mukaisesti tai esim. toiminnan kehittymisestä johtuvien muutosten vuoksi. Hankinnan arvoon saattaa vaikuttaa toiminnalliset muutokset hyvinvointialueella ja päivystyksen muutokset osana sote palveluiden valtakunnallisia tai paikallisia uudelleenjärjestelyjä esim. toiminnan muuttaminen vakinaisen henkilökunnan tehtäväksi.


Winner: Coronaria Hammaslääkärit Oy
Award value: 1400000
Number of bids: 4